Likumprojekts

**Grozījumi Civillikumā**

Izdarīt Civillikumā šādus grozījumus:

1. Aizstāt 173.panta pirmajā daļā vārdus "laulībā dzimuša" ar vārdiem "adoptētāja";

papildināt panta pirmo daļu aiz vārda "stāvokli" ar vārdu "(radniecību)".

2. Aizstāt 273.pantā vārdus "uzaicināt kreditorus" ar vārdiem "izsludināt mantojuma atklāšanos".

3. Izteikt 295.pantu šādā redakcijā: "Aizbildnis nedrīkst bez bāriņtiesas atļaujas mantojumu atraidīt."

4. Izslēgt 391.panta pirmās daļas trešo punktu.

5. 396.pantā:

izteikt panta pirmajā daļā vārdus "ne lejupējo, ne adoptēto" ar vārdiem "pirmās, otrās vai trešās šķiras mantinieki";

aizstāt panta pirmajā daļā vārdus "minētās personas" ar vārdu "tie";

aizstāt panta otrajā daļā vārdus "ne lejupējo, ne adoptēto, ne augšupējo, ne īsto brāļu vai māsu vai to bērnu, ne pusbrāļu vai pusmāsu vai to bērnu" ar vārdiem "pirmās, otrās, trešās vai ceturtās šķiras mantinieki";

aizstāt panta otrajā daļā vārdus "minētās personas" ar vārdu "tie".

6. Izslēgt 401.pantu.

7. 416.pantā:

Izteikt panta pirmo daļu jaunā redakcijā: "Ja pēc mantojuma atstājēja nāves viņam mantinieki nav palikuši vai šie mantinieki sludinājuma par mantojuma atklāšanos norādītajā termiņā nav ieradušies vai nav pierādījuši savas mantojuma tiesības, tad manta piekrīt valstijvai Ministru kabineta noteiktajos gadījumos pašvaldībai.";

izteikt panta otro daļu jaunā redakcijā "Par parādiem valsts atbild tikai ar to mantu, kuru viņa tādā kārtā patiesi iegūst. Valsts atzīst parādus, kas pieteikti kā kreditoru pretenzijas mantojuma lietā zvērinātam notāram sludinājumā par mantojuma atklāšanos norādītajā termiņā un kurus par pamatotiem atzinis zvērināts tiesu izpildītājs.";

papildināt panta ceturto daļu aiz vārda "valstij" ar vārdiem "vai Ministru kabineta noteiktajos gadījumos pašvaldībai.";

papildināt panta septīto daļu aiz vārda "valstij" ar vārdiem "vai Ministru kabineta noteiktajos gadījumos pašvaldībai.".

8. Izteikt 423.panta trešās daļas pirmo teikumu jaunā redakcijā: "Neatņemamās daļas tiesīgajiem, ja viņi savas tiesības nav pieteikuši kā likumiskie mantinieki, ir jāpiesaka savas tiesības uz neatņemamo daļu sludinājuma par mantojuma atklāšanos noteiktajā termiņā."

9. Izteikt 477.pantu jaunā redakcijā: "Testamentā ieceltam mantiniekam testators var iecelt atvietotāju, kuru sauc par substitūtu, šādiem gadījumiem:

a) ja mantinieks nomirst pirms mantojuma atstājēja;

b) ja mantinieks nomirst reizē ar mantojuma atstājēju;

c) ja mantinieks nomirst pēc mantojuma atstājēja, pirms notecējis termiņš viņa gribas izteikšanai, neizteicies par mantojuma pieņemšanu vai atraidīšanu;

d) ja mantinieks pārdzīvo mantojuma atstājēju, bet tam nav mantotspējas vai tas ir necienīgs mantot;

e) ja mantinieks pārdzīvo mantojuma atstājēju, bet nepieņem mantojumu vai no tā atsakās.

Ja testators nevēlas, lai uz kādu no šī panta pirmajā daļā norādītajiem gadījumiem būtu attiecināma substitūcija, tam tas noteikti jānorāda."

10. Aizstāt 631.pantā vārdu "tiesas" ar vārdu "notāra".

11. Izslēgt 648.panta otrajā daļā vārdus "un, ja mantojuma atstājējs ar neapdomātiem izdevumiem samazina savu mantu tiktāl, ka pēc likuma viņa izlaidīgās vai izšķērdīgās dzīves dēļ par viņu nodibināma aizgādnība, var prasīt, lai to nodibina."

12. Izslēgt 651.pantā vārdus "Atraidīt mantojumu līgumiskais mantinieks drīkst tikai tad, ja viņam tāda tiesība līgumā paredzēta."

13. Izslēgt 662.pantā vārdus "ievērojot 269.pantā un turpmākajos pantos noteikto."

Papildināt pantu aiz vārda "lietas" ar teikumiem "Aizgādnis atbild par zaudējumiem, ko viņš nodarījis mantojumam."

14. Papildināt likumu ar 6621.pantu šādā redakcijā: "Aizgādnis var mantojuma lietās un mantojuma interesēs noslēgt visādus līgumus, kā arī pieņemt un izdarīt maksājumus. Visa tāda darbība saista mantojumu un mantiniekus, ja vien aizgādnis to paveicis kā krietns un rūpīgs saimnieks. Pārvaldot mantojumu, aizgādnim jāņem vērā mantojuma atstājēja griba, ja tāda ir zināma."

15. 665.pantā:

izslēgt panta otro daļu;

izslēgt panta trešajā daļā vārdus "vai bāriņtiesai, ievērojot Bāriņtiesu likumu";

papildināt pantu ar jaunu daļu šādā redakcijā: "Ja kāds uzsāk pārvaldīt mantojumu, nesastādot tā sarakstu, tas atceļams no aizgādnības un atbild par visiem zaudējumiem, kas mantojumam rodas no viņa pārvaldības."

16. Papildināt likumu ar 6651.pantu šādā redakcijā: "Mantojuma aizgādnis neatbild par mantojumam nodarītajiem zaudējumiem, ja pierāda, ka rīkojies kā krietns un rūpīgs saimnieks."

17. Papildināt likumu ar 6652.pantu šādā redakcijā: "Ja aizgādnim viņa pārvaldības dēļ radies pienākums atlīdzināt mantiniekiem, tas pāriet arī uz viņa mantiniekiem."

18. Papildināt likumu ar 6653.pantu šādā redakcijā: "Aizgādņa mantinieki atbild tikai par viņa ļaunu nolūku un rupju neuzmanību. Bet, ja atlīdzības prasība bijusi celta vēl aizgādnim dzīvam esot, viņa mantinieki atbild bez izšķirības par visu to, par ko būtu bijis jāatbild pašam mantojuma atstājējam kā aizgādnim."

19. Papildināt likumu ar 6654.pantu šādā redakcijā: "Ieinteresētās personas var prasīt bāriņtiesai, lai tā atceļ mantojuma aizgādni no aizgādnības aiz svarīga iemesla."

20. Izteikt 666.pantu jaunā redakcijā: "Kad mantojuma lieta pie notāra pabeigta, aizgādnība izbeidzas un līdz ar to izbeidzas aizgādņa tiesība rīkoties mantojuma masas vārdā.

Aizgādnis nodod mantojumu līdz ar galīgo norēķinu (663.p.) atzītiem mantiniekiem pret parakstu un iesniedz to bāriņtiesai, kas pēc paraksta saņemšanas atsvabina aizgādni no viņa pienākumiem. Ja mantinieku nav, aizgādnis nodod galīgo norēķinu notāram."

21. Izslēgt 689.pantā vārdus: "Atraidīt mantojumu nevar vienīgi līgumiskais mantinieks, ja viņš nav šo tiesību sev noteikti pielīdzis."

22. 691.pantā:

izslēgt vārdus: "mutiski vai rakstiski";

papildināt aiz vārda "noteikti" ar vārdiem: "mantojuma iesniegumā, iesniedzot to mantojuma lietā".

23. Izteikt 693.pantu jaunā redakcijā: "Ja mantinieki ir uzaicināti, tad mantot aicinātam, līgumiskajam mantiniekam un mantiniekam, kurš mantojumu pieņēmis klusējot, sava griba par mantojuma pieņemšanu jāizteic sludinājuma par mantojuma atklāšanos noteiktajā termiņā.

Sludinājuma par mantojuma atklāšanos noteiktajā termiņā nepieteiktās mantinieku tiesības dzēš."

24. Izslēgt likuma 694.pantu.

25. Papildināt likumu ar 6961. pantu šādā redakcijā: "Katram mantojumam sastādāms mantojuma saraksts Ministru kabineta noteiktā kārtībā, kurā norādīta mantojamā manta un mantojuma vērtība atbilstoši Ministru kabineta noteikumiem.

Mantojuma sarakstu sastāda mantot aicinātie paši vai zvērināts tiesu izpildītājs. Katrā mantojuma lietā ir viens mantojuma saraksts.

Mantojuma sarakstā mantojuma vērtība nosakāma uz mantojuma atklāšanās brīdi."

26. Izslēgt likuma 697.pantu.

27. Izslēgt likuma 698.pantu.

28. Izteikt likuma 705.pantu šādā redakcijā: "Ar mantojuma iegūšanu uz mantinieku pāriet, līdz ar mantojuma atstājēja tiesībām (702. un turpm. p.), arī visas viņa saistības, izņemot tīri personiskās.

Sludinājumā par mantojuma atklāšanos norādītajā termiņā gan zināmiem, gan nezināmiem mantojuma atstājēja kreditoriem jāpiesaka savas kreditora pretenzijas.

Nepieteiktās kreditoru pretenzijas dzēš un saistību tiesības, kas netiek pieteiktas kā pretenzijas sludinājuma par mantojuma atklāšanos noteiktajā termiņā, izbeidzas.

Mantojuma pieņemšana nenozīmē sludinājumā par mantojuma atklāšanos norādītajā termiņā pieteikto kreditoru pretenziju atzīšanu.

Piezīme. Atsevišķos gadījumos zināmiem kreditoriem kreditoru pretenziju piesaka notārs, kurš ved mantojuma lietu, pēc publiskajos reģistros pieejamām ziņām."

29. Izteikt likuma 707.pantu šādā redakcijā: "Mantojuma atstājēja kreditoriem jāgriežas ar saviem prasījumiem pie mantinieka. Mantinieki par mantojuma atstājēja kreditoru prasījumiem atbild ar mantojumu pēc to priekšrocības. Ja mantinieki vēlas paturēt mantojumu, tie atbild ar mantojuma vērtību atbilstoši 6961. pantam. Ja mantinieki atsavina mantojumā ietilpstošo mantu, tad par noteicošo uzskatāma lietu parastā vērtība vai mantojuma sarakstā norādītā vērtība atkarībā no tā, kas augstāka.

Ja vienā laikā pie mantiniekiem griežas vairāki kreditori, kuri prasījumi nav nodrošināti, un ar mantojumu nepietiek visu prasījumu segšanai, tad visi to prasījumi jāapmierina samērīgi ar mantojumu.

Strīdus gadījumā mantojuma atstājēja kreditoru prasījumu apmierināšanas kārtību nosaka tiesa. Mantiniekam ir tiesības celt ierunu par tā atbildību mantojuma apmērā.

Kad mantinieki norēķinājušies ar mantojuma atstājēja kreditoriem mantojuma vērtībā, no tiem vairs nevar prasīt, lai tie nomaksā atlikušos mantojuma atstājēja parādus."

30. Izteikt likuma 708.pantu šādā redakcijā: "Ja kreditoru prasījumi pārsniedz mantojuma vērtību, mantiniekiem jārūpējas par mantotās mantas uzturēšanu un uzglabāšanu, bet viņam nav jāatbild par to, kas gājis bojā sakarā ar nejaušu gadījumu vai nepārvaramu varu.

Par mantas bojājumiem un bojā eju mantinieks atbild vienīgi tad, ja viņš rīkojies ar ļaunu nolūku vai rupju neuzmanību."

31. Izteikt likuma 709.pantu šādā redakcijā: "Mantojuma atstājēja kreditoriem, kas sludinājuma par mantojuma atklāšanos termiņā pieteikuši savas kreditoru pretenzijas, ir tiesības iepazīties ar mantojuma sarakstu un apstrīdēt mantinieku sastādīta mantojuma saraktā norādīto mantotās mantas vērtību, ko novērtējuši paši mantinieki, kā arī prasīt notāram uzdot sastādīt mantojuma sarakstu zvērinātam tiesu izpildītājam, ja tāds jau nav sastādīts."

32. Izteikt likuma 710.pantu šādā redakcijā: "Kamēr tiek sastādīts mantojuma saraksts, kreditori un legātāri nevar vērst savus prasījumus pret mantiniekiem, un viņu prasību noilguma tecējums pa visu sludinājuma par mantojuma atklāšanos noteikto termiņu apstājas."

33. Izteikt likuma 711.pantu šādā redakcijā: "Mantinieks, kas pieņēmis mantojumu, atbild par mantojuma atstājēja parādiem un citiem prasījumiem pret to tikai šā mantojuma apmērā un bez tam viņam ir tiesība atvilkt no tā vajadzīgās summas mantojuma atstājēja apbedīšanai, mantojuma saraksta sastādīšanai un citiem ar mantojuma lietas vešanu saistītiem izdevumiem. Arī kreditora izdevumi par mantojuma saraksta sastādīšanu atvelkami no mantojuma pirms citiem parādiem un prasījumiem."

34. Papildināt likuma 715.pantu ar jaunu teikumu: "Piezīme. Atvietojamas lietas nevar valdīt nedalīti, tās sadala uzreiz samērīgi ar katra mantinieka mantojuma daļu (734.p)."

35. Izteikt likuma 734. pantu šādā redakcijā: "Naudu, pamatkapitāla daļas (akcijas) ar vienādu tiesību apjomu un citas atvietojamas lietas, kā arī naudas vai atvietojamu lietu prasījumus dala samērīgi ar katra mantinieka mantojuma daļu tik tālu, cik tās var sadalīt bez atlikuma."

36. Izteikt likuma 757.pantu šādā redakcijā: "Pārdzīvojušam laulātam un visiem lejupējiem, kas uz likuma pamata grib mantot no mirušā laulātā vai no kopējā augšupējā, tas, ko viņi dabūjuši papildus 762. un 763. pantā minētajam bez atlīdzības no mantojuma atstājēja tam dzīvam esot pēdējo piecu gadu laikā, pirms mantojuma masas dalīšanas jāpievieno tai vai arī jāieskaita savās mantojuma daļās.

Ja ieskaitītās mantas vērtība pārsniedz mantojamās daļas vērtību, atlikusī daļa nav jāpievieno mantojumam."

37. Aizstāt likuma 760.panta pirmās daļas otrajā punktā vārdu "aizliedzis" ar vārdiem "atbrīvojis no pienākuma izdarīt".

38. Izslēgt likuma 761.pantu.

39. Izteikt likuma 763.pantu šādā redakcijā: "Tas ko lejupējie dabūjuši no augšupējiem uzturam (Civillikuma 179.pants) un izglītošanai vidējās izglītības pakāpes skolās, nav jāpievieno.

Lejupējiem, kuri sava stāvokļa dēļ paši sevi nevar apgādāt, tas ko dabūjuši no augšupējiem nav jāpievieno.

Tāpat nav pievienojams tas, ko pārdzīvojušais laulātais dabūjis no mirušā laulātā ēdienam, miteklim, apģērbam un kopšanai."

40. Aizstāt likuma 791.pantā vārdu "uzaicinājuma" ar vārdiem "sludinājuma par mantojuma atklāšanos".

41. Papildināt likuma 930.pantu aiz vārda "valstij" ar vārdiem "vai Ministru kabineta noteiktajos gadījumos pašvaldībai."

42. izteikt likuma 1922.pantu šādā redakcijā: "Ja pēdējo piecu gadu laikā pirms mantojuma atklāšanās dāvinājums izdarīts tādā apmērā, ka dāvinātāja neatņemamās daļas tiesīgajiem neatliek pat viņu neatņemamās daļas (422. un turpm.p.), tad viņi var prasīt no apdāvinātā, lai izdod viņiem šīs daļas. Prasība rodas no mantojuma atklāšanās brīža un noilgst saskaņā ar 1895. pantu.

Aprēķinot neatņemamo daļu, jāņem par pamatu dāvinātāja mantas stāvoklis dāvināšanas laikā. Bet ja šī manta vēlāk pavairojusies, tad jāievēro tiklab šis pavairojums, kā arī tas, kas neatņemamās daļas tiesīgajam novēlēts rīkojumā nāves gadījumam."

Tieslietu ministrs J.Bordāns